Վեներա-7

**Վեներա 7** (), խորհրդային Վեներա ծրագրի շրջանակներում արձակված ավտոմատ միջմոլորակային կայան, որը նախատեսված էր Վեներա մոլորակի հետազոտություններ իրականացնելու համար։ Արձակվել է Բայկոնուր տիեզերակայանից Մոլնիա կրող հրթիռով։ Կայանի իջեցվող սարքը կատարեց վայրէջք մոլորակի մակերևույթին 1970 թվականի դեկտեմբերի 15-ին, այսպիսով դառնալով առաջին մարդու կողմից ստեղծված սարքը որը վայրէջք կատարեց մեկ այլ մոլորակի վրա և առաջինը, որը տվյալներ փոխանցեց այնտեղից հետ Երկիր։

## Կառուցվածք
Կայանի իջեցվող սարքը նախագծված էր, որպեսզի կարողանա դիմակայել մինչև 18 մեգապասկալ ճնշմանը և 580&nbsp;°C ջերմաստիճանին։ Սա շատ ավելի մեծ էր, քան սպասվում էր, բայց Վեներայի մակերևութային ջերմաստիճանի և ճնշման վերաբերյալ զգալի անորոշությունները հանգեցրին նրան, որ նախագծողները ընտրեցին սխալանքի մեծ սահմաններ։ Այս աստիճանի սարքի ամրացումը սահմանափակեց գիտական գործիքների համար հասանելի զանգվածը ինչպես բուն սարքի, այնպես էլ միջմոլորակային կայանի վրա։ Կայանի վրա տեղադրված էին արևային քամու լիցքավորված մասնիկների դետեկտոր և տիեզերական ճառագայթների դետեկտոր։ Իջեցվող սարքի վրա տեղադրված էին ջերմաստիճանի և ճնշման սենսորներ, ինչպես նաև աքսելերոմետր, մթնոլորտի խտությունը չափելու համար։ Սարքի վրա նաև տեղադրված եր էր ռադիոբարձրաչափ։

## Արձակում
Վեներա-7-ը արձակվել է 1970 թվականի օգոստոսի 17-ին։ Դեպի Վեներա թռիչքի ընթացքում կատարվել են երկու հետագծի ուղղումներ՝ օգտագործելով կայանի ԿԴՈւ-414 շարժիչը։

## Վայրէջք
[thumb|left|Վեներայի վայրէջքի վայրերի դիրքերը։ Կարմիր կետերը նշանակում են մակերևույթից պատկերների վերադարձման վայրեր։ Իսկ սև կետերը՝ մակերևույթի նմուշի վերլուծության վայրեր: Քարտեզը հիմնված է [Պիոներ Վեներա|Պիոներ Վեներա ուղեծրակայանի և Մագելանի քարտեզագրման վրա:]]
Վեներա 7-ը մտավ Վեներայի մթնոլորտ 1970 թվականի դեկտեմբերի 15-ին։ Մթնոլորտ մուտք գործելու սկզբնական փուլերում իջեցվող սարքը մնաց կցված կայանին, որպեսզի հնարավոր լինի օգտագործել կայանի հզորությունները իջեցվող սարքի ջերմությունը հնարավորինս երկար պահել -8&nbsp;°C: Իջեցվող սարքը արտանետվել է այն բանից հետո, երբ մթնոլորտի հետ շփման առաջացրած վիբրացիան շեղել է կայանին Երկրի հետ կապի ուղղությունից։ Պարաշյուտը բացվեց 60 կիլոմետր բարձրության վրա, և անմիջապես սկսվեցին մթնոլորտային հետազոտությունները։ Դրանք ցույց տվեցին, որ մթնոլորտը 97% ածխածնի երկօքսիդ է։ Պարաշյուտը սկզբնապես բացվել է ընդամենը 1,8 քառակուսի մետր տարածքով, ապա բացվելով մինչև 2,5 քառակուսի մետր 13 րոպե անց, ինչպես նախատեսված էր։ Վեց րոպե անց պարաշյուտը սկսեց փոքրանալ, ինչի հետևանքով սարքը սկսեց պլանավորվածից ավելի արագ իջնել։ Պարաշյուտը ի վերջո ամբողջովին անհետացավ, և սարքը սկսեց ընկնել։ Արդյունքում, իջեցվող սարքը հարվածեց Վեներայի մակերեսին մոտավորապես 16,5 մ/վ արագության տակ ժամը 05:37:10-ին: Վայրէջքի կոորդինատներն են՝ 5° հս․լ․ 351°աե․ե․:

Մինչդեռ սարքը կարծես թե լռում էր հարվածից հետո, ձայնագրությունը շարունակվում էր։ Մի քանի շաբաթ անց ռադիոաստղագետ Օլեգ Ռժիգայի ձայներիզների վերանայումից հետո դրանց վրա հայտնաբերվել են ևս 23 րոպե շատ թույլ ազդանշաններ։ Իջեցվող սարքը կոշտ վայրէջքից հետո, հավանաբար ընկել է կողքի վրա՝ որի արդյունքում միջին տիրույթի ալեհավաքը սխալ է ուղղված եղել դեպի Երկիր, և ազդանշանը թույլ է ստացվել։

Իջեցվող սարքը տեղեկատվություն է փոխանցել Երկիր 53 րոպե, որը ներառում է մոտ 20 րոպե մակերեսից։ Պարզվել է, որ Վեներայի մակերեսի ջերմաստիճանը 475 ± 20&nbsp;°C է։ Օգտագործելով այս ջերմաստիճանը և մթնոլորտի մոդելները՝ հաշվարկվել է 9,0 ± 1,5 ՄՊա ճնշում։ Սարքի հարվածից հետո արագ կանգից (0,2 վայրկյան) կարելի էր եզրակացնել, որ այն հարվածել է ամուր մակերեսին՝ փոշու ցածր մակարդակով։

Իջեցվող սարքը տեղեկատվություն է տրամադրել Վեներայի մակերեսի մասին, որը հնարավոր չէր տեսնել նրա հաստ մթնոլորտային շղարշի պատճառով։ Արդյունքում հաստատվել է, որ մարդիկ չեն կարող գոյատևել Վեներայի մակերեսին, և բացառվում էր մոլորակի վրա հեղուկ ջրի առկայության հնարավորությունը։

## Տես նաև
* Վեներա ծրագիր

## Ծանոթագրություններ

## Արտաքին հղումներ
* Venera 7 NASA NSSDC Master Catalog Data
* Plumbing the Atmosphere of Venus
* *В. Перминов*. Так познавались тайны Венеры // «Новости космонавтики»
* 50 лет со дня запуска автоматической межпланетной станции «Венера-7» // НПО имени Лавочкина, 17.08.2020
* 50 лет назад СССР запустил к Венере станцию «Венера-7» // Газета.Ru, 17.08.2020
* 

Կատեգորիա:1970 հիմնադրումներ
Կատեգորիա:Ավտոմատ միջմոլորակային կայաններ
Կատեգորիա:Վեներա ծրագիր